Նախագահները դեմ առ դեմ, ապա ընդլայնված կազմով տեղի ունեցած բանակցությունների արդյունքներն ամրագրեցին` ստորագրելով հայ-իրանական համագործակցության տարբեր ոլորտների առնչվող մի շարք փաստաթղթեր։ Դրանից հետո, բացօթյա ճեպազրույցի շրջանակում, ամփոփեցին Հայաստան-Իրան երկխոսության այս փուլում ձեռք բերված համաձայնությունների խճանկարը, փաստելով, որ հաստատակամ են` շարունակելու եւ զարգացնելու հայ-իրանական հարաբերություններն ի շահ երկու ժողովուրդների, տարածաշրջանային անվտանգության եւ կայունության։